CELEX: 62019TB0640
Language: el
Date: 2020-07-14 00:00:00
Title: Υπόθεση T-640/19: Διάταξη του Γενικού Δικαστηρίου της 14ης Ιουλίου 2020 — Sasol Germany κ.λπ. κατά ECHA [Προσφυγή ακυρώσεως – REACH – Ουσίες που προκαλούν πολύ μεγάλη ανησυχία – Κατάρτιση καταλόγου των υποψήφιων ουσιών προς ενδεχόμενη εγγραφή στο παράρτημα XIV του κανονισμού (ΕΚ) 1907/2006 – Απόφαση η οποία χαρακτηρίζει την 4-tert-βουτυλοφαινόλη ως ουσία που ανταποκρίνεται στα κριτήρια που προβλέπονται για την εγγραφή στον κατάλογο – Ένσταση απαραδέκτου – Πράξη μη δεκτική προσφυγής – Αμιγώς εκτελεστική πράξη – Έλλειψη εννόμου συμφέροντος – Απαράδεκτο]

19.10.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 348/16
            
         
      Διάταξη του Γενικού Δικαστηρίου της 14ης Ιουλίου 2020 — Sasol Germany κ.λπ. κατά ECHA
      (Υπόθεση T-640/19) (1)
      
      (Προσφυγή ακυρώσεως - REACH - Ουσίες που προκαλούν πολύ μεγάλη ανησυχία - Κατάρτιση καταλόγου των υποψήφιων ουσιών προς ενδεχόμενη εγγραφή στο παράρτημα XIV του κανονισμού (ΕΚ) 1907/2006 - Απόφαση η οποία χαρακτηρίζει την 4-tert-βουτυλοφαινόλη ως ουσία που ανταποκρίνεται στα κριτήρια που προβλέπονται για την εγγραφή στον κατάλογο - Ένσταση απαραδέκτου - Πράξη μη δεκτική προσφυγής - Αμιγώς εκτελεστική πράξη - Έλλειψη εννόμου συμφέροντος - Απαράδεκτο)
      (2020/C 348/23)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: Sasol Germany GmbH (Αμβούργο, Γερμανία), SI Group — Béthune (Béthune, Γαλλία), BASF SE (Ludwigshafen am Rhein, Γερμανία) (εκπρόσωποι: C. Mereu, P. Sellar και S. Saez Moreno, δικηγόροι)
      
         Καθού: Ευρωπαϊκός Οργανισμός Χημικών Προϊόντων (εκπρόσωποι: M. Heikkilä και W. Broere, επικουρούμενοι από τον S. Raes, δικηγόρο)
      
         Αντικείμενο
      
      Προσφυγή δυνάμει του άρθρου 263 ΣΛΕΕ, με αίτημα τη μερική ακύρωση της αποφάσεως ED/71/2019 του ECHA, καθόσον περιλαμβάνει την 4-tert βουτυλοφαινόλη ως ουσία που προκαλεί πολύ μεγάλη ανησυχία στον κατάλογο των υποψήφιων ουσιών προς ενδεχόμενη εγγραφή στο παράρτημα XIV του κανονισμού (ΕΚ) 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/ΕΚ και για κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (ΕΕ 2006, L 396, σ. 1, διορθωτικό ΕΕ 2007, L 136, σ. 3).
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Απορρίπτει την προσφυγή ως απαράδεκτη.
               
            
                  2)
               
               
                  Παρέλκει η εξέταση των αιτήσεων παρεμβάσεως της Ομοσπονδιακής Δημοκρατίας της Γερμανίας, του Βασιλείου της Σουηδίας καθώς και της Ευρωπαϊκής Επιτροπής.
               
            
                  3)
               
               
                  Καταδικάζει τις Sasol Germany GmbH, SI Group — Béthune και BASF SE στα δικαστικά έξοδά τους καθώς και σε εκείνα στα οποία υποβλήθηκε ο Ευρωπαϊκός Οργανισμός Χημικών Προϊόντων (ECHA), πλην εκείνων που αφορούν τις αιτήσεις παρεμβάσεως.
               
            
                  4)
               
               
                  Η Sasol Germany GmbH, η SI Group — Béthune, η BASF SE, ο Ευρωπαϊκός Οργανισμός Χημικών Προϊόντων (ECHA), η Ομοσπονδιακή Δημοκρατία της Γερμανίας, το Βασίλειο της Σουηδίας και η Ευρωπαϊκή Επιτροπή θα φέρουν έκαστος τα σχετικά με τις αιτήσεις παρεμβάσεως δικαστικά έξοδά του.
               
            
         (1)  EE C 406 της 2.12.2019.